title: 2012/399/UE: Deċiżjoni tal-Kunsill tal- 10 ta’ Lulju 2012 dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness XIII (Trasport) tal-Ftehim taż-ŻEE

text:
                  18.7.2012

                  MT

                  Il-Ġurnal Uffiċjali tal-Unjoni Ewropea

                  L 188/1

            DEĊIŻJONI TAL-KUNSILL
      tal-10 ta’ Lulju 2012
      dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness XIII (Trasport) tal-Ftehim taż-ŻEE
      (2012/399/UE)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 91(1), flimkien mal-Artikolu 218(9), tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta’ Novembru 1994 dwar arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b’mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  L-Anness XIII tal-Ftehim dwar iż-Żona Ekonomika Ewropea (2) (“il-Ftehim taż-ŻEE”) fih dispożizzjonijiet u arranġamenti speċifiċi dwar it-trasport.

                  (2)

                  Id-Direttiva 2006/38/KE tal-Parlament Ewropew u tal-Kunsill tas-17 ta’ Mejju 2006 li temenda d-Direttiva 1999/62/KE dwar il-ħlas li jrid isir minn vetturi ta’ merkanzija tqila għall-użu ta’ ċerti infrastrutturi (3) għandha tiġi inkorporata fil-Ftehim taż-ŻEE.

                  (3)

                  Huwa xieraq li fil-Ftehim taż-ŻEE tiddaħħal dispożizzjoni li tippermetti adattament fir-rigward tal-arranġamenti għall-ħlas għall-użu tat-toroq fin-netwerk trans-Ewropew fin-Norveġja.

                  (4)

                  L-Anness XIII tal-Ftehim taż-ŻEE għandu għalhekk jiġi emendat kif meħtieġ.

                  (5)

                  Il-pożizzjoni tal-Unjoni fil-Kumitat Konġunt taż-ŻEE għandha tkun ibbażata fuq l-abbozz tad-Deċiżjoni li jinsab mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar l-emenda proposta għall-Anness XIII (Trasport) tal-Ftehim taż-ŻEE għandha tkun ibbażata fuq l-abbozz ta’ Deċiżjoni tal-Kumitat Konġunt taż-ŻEE li huwa mehmuż ma’ din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.

         Magħmul fi Brussell, l-10 ta’ Lulju 2012.

               Għall-Kunsill

               Il-President

            V. SHIARLY

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  ĠU L 157, 9.6.2006, p. 8.

         ABBOZZ
         DEĊIŻJONI Nru …/2012 TAL-KUMITAT KONĠUNT TAŻ-ŻEE
         ta’
         li temenda l-Anness XIII (Trasport) tal-Ftehim taż-ŻEE
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea (“il-Ftehim taż-ŻEE”), u b’mod partikolari l-Artikolu 98 tiegħu,
         Billi:

                     (1)

                     Id-Direttiva 2006/38/KE tal-Parlament Ewropew u tal-Kunsill tas-17 ta’ Mejju 2006 li temenda d-Direttiva 1999/62/KE dwar il-ħlas li jrid isir minn vetturi ta’ merkanzija tqila għall-użu ta’ ċerti infrastrutturi (1) għandha tiġi inkorporata fil-Ftehim taż-ŻEE.

                     (2)

                     L-Anness XIII tal-Ftehim taż-ŻEE għandu għalhekk jiġi emendat kif meħtieġ,

               ADOTTA DIN ID-DEĊIŻJONI:
         Artikolu 1
         Il-punt 18a (Direttiva 1999/62/KE tal-Parlament Ewropew u tal-Kunsill) tal-Anness XIII tal-Ftehim taż-ŻEE huwa emendat kif ġej:

                     1.

                     Jiżdied l-inċiż li ġej:

                                 “—

                                    32006 L 0038: Id-Direttiva 2006/38/KE tal-Parlament Ewropew u tal-Kunsill tas-17 ta’ Mejju 2006 (ĠU L 157, 9.6.2006, p. 8).”

                     2.

                     It-test tal-adattament jiġi emendat kif ġej:

                                 (i)

                                 it-test tal-adattament (d) huwa sostitwit b’dan li ġej:

                                             “(d)

                                             Dan li ġej jiżdied fi tmiem l-Artikolu 7(4b):

                                                         ‘(a)

                                                         Fir-rigward tal-arranġamenti eżistenti għall-ħlas għall-użu tat-toroq fin-netwerk trans-Ewropew fix-Xlokk tan-Norveġja li jkunu diġà fis-seħħ fid-data meta tidħol fis-seħħ id-Deċiżjoni tal-Kumitat Konġunt taż-ŻEE Nru xx/2012, l-applikazzjoni ta’ skontijiet jew ta’ rati mnaqqsin għal min juża spiss dawk it-toroq għandha tikkonforma mal-Artikolu 7(4b) ta’ din id-Direttiva sa mhux atar tard mill-31 ta’ Diċembru 2014.

                                                         (b)

                                                         Fin-netwerk trans-Ewropew tat-toroq fi nħawi oħrajn tan-Norveġja, il-livell attwali ta’ skontijiet u rati mnaqqsin għall-użu tat-toroq minn min jużahom spiss jista’ jiġi applikat fir-rigward tal-arranġamenti eżistenti għall-ħlas għall-użu tat-toroq li jkunu diġà fis-seħħ fid-data meta tidħol fis-seħħ id-Deċiżjoni tal-Kumitat Konġunt taż-ŻEE Nru xx/2012, dment li l-proporzjon tat-traffiku ta’ vetturi kbar tal-merkanzija fin-netwerk infrastrutturali kkonċernat ikun taħt it-30 %.

                                                   Fir-rigward ta’ arranġamenti ġodda għall-ħlas għall-użu tat-toroq li jiddaħħlu wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru xx/2012, l-iskontijiet jew rati mnaqqsin għal min juża spiss dawk it-toroq jistgħu jaqbżu l-livell stabbilit fl-Artikolu 7(4b) ta’ din id-Direttiva dment li:

                                                         —

                                                         il-proporzjon tat-traffiku internazzjonali ta’ vetturi kbar tal-merkanzija fin-netwerk infrastrutturali kkonċernat ma jkunx jaqbeż il-5 %,

                                                         —

                                                         il-livell ta’ dawn l-iskontijiet jew rati mnaqqsin ikun iġġustifikat minn ċirkustanzi speċifiċi, partikolarment meta n-netwerk infrastrutturali kkonċernat ikun jikkonsisti minn pontijiet u/jew mini li jieħdu post it-trasport bil-vapuretti.”.’;

                                 (ii)

                                 it-test tal-adattament (e) huwa mħassar.

               Artikolu 2
         It-testi tad-Direttiva 2006/38/KE bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, huma awtentiċi.
         Artikolu 3
         Din id-Deċiżjoni għandha tidħol fis-seħħ fi ..., dment li jkunu saru lill-Kumitat Konġunt taż-ŻEE in-notifiki kollha taħt l-Artikolu 103(1) tal-Ftehim taż-ŻEE (*).
         Artikolu 4
         Din id-Deċiżjoni tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji tal-Kumitat Konġunt taż-ŻEE

            (1)  ĠU L 157, 9.6.2006, p. 8.

            (*)  [L-ebda rekwiżiti kostituzzjonali ma huma indikati.] [Hemm indikati rekwiżiti kostituzzjonali.]


title: 2005/676/KE: Deċiżjoni tal-Kunsill ta’ l- 20 ta’ Settembru 2005 li taħtar membru supplenti tal-Kumitat tar-Reġjuni

text:
               31.12.2008

               MT

               Il-Ġurnal Uffiċjali ta’ l-Unjoni Ewropea

               296

         DEĊIŻJONI TAL-KUNSILL
   ta’ l-20 ta’ Settembru 2005
   li taħtar membru supplenti tal-Kumitat tar-Reġjuni
   (2005/676/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta tal-Gvern Sloven,
   Billi:

               (1)

               Fit-22 ta’ Jannar 2002 il-Kunsill adotta d-Deċiżjoni 2002/60/KE (1) li taħtar il-membri u l-membri supplenti tal-Kumitat tar-Reġjuni għall-perijodu li jibda mis-26 ta' Jannar 2002 sal-25 ta' Jannar 2006.

               (2)

               Il-post ta' membru supplenti fil-Kumitat tar-Reġjuni sar vakanti wara r-riżenja tas-Sur Ivan ŽAGAR,

         IDDEĊIEDA KIF ĠEJ:
   Artikolu 1
   Is-Sinjura Irena MAJCEN
   (Is-Sindku ta' Slovenska Bistrica)
   Hija maħtura bħala membru supplenti tal-Kumitat tar-Reġjuni għall-bqija tal-mandat, jiġifieri sal-25 ta’ Jannar 2006.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali ta’ l-Unjoni Ewropea.
   Għandu jkollha effett mill-jum ta’ l-adozzjoni tagħha.

      Magħmul fi Brussell, 20 ta’ Settembru 2005.

            Għall-Kunsill

            Il-President

         M. BECKETT

      (1)  ĠU L 24, 26.1.2002, p. 38.


title: 2012/619/UE: Deċiżjoni tal-Parlament Ewropew tal- 10 ta’ Mejju 2012 dwar l-għeluq tal-kontijiet tal-Aġenzija Ewropea għall-Ambjent għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/366

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar l-għeluq tal-kontijiet tal-Aġenzija Ewropea għall-Ambjent għas-sena finanzjarja 2010
   (2012/619/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għall-Ambjent għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija Ewropea għall-Ambjent għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KEE) Nru 1210/90 tas-7 ta’ Mejju 1990 dwar l-istabbiliment tal-Aġenzija tal-Ambjent Ewropew u n-network tal-informazzjoni u l-osservazzjoni tal-ambjent Ewropew (3), u b’mod partikulari l-Artikolu 13 tiegħu,

               —

               wara li kkunsidra r-Regolament tal-Kunsill (KE) Nru 401/2009 tal-Parlament Ewropew u tal-Kunsill tat-23 ta’ April 2009 dwar l-Aġenzija Ewropea għall-Ambjent n-Netwerk Ewropew ta’ Informazzjoni u Osservazzjoni tal-Ambjent (4), u b’mod partikulari l-Artikolu 13 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0105/2012),

               1.

               Jipposponi l-għeluq tal-kontijiet tal-Aġenzija Ewropea għall-Ambjent għas-sena finanzjarja 2010;

               2.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur Eżekuttiv tal-Aġenzija Ewropea għall-Ambjent, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 57.

      (2)  ĠU L 248, 16.9.2002, p. 1.

      (3)  ĠU L 120, 11.5.1990, p. 1.

      (4)  ĠU L 126, 21.5.2009, p. 13.

      (5)  ĠU L 357, 31.12.2002, p. 72.


title: 2007/872/KE: Deċiżjoni tal-Kummissjoni tat- 18 ta' Diċembru 2007 dwar l-issoktar fis-sena 2008 ta’ provi u testijiet komparattivi tal-Komunità fuq materjal ta’ propagazzjoni u ta’ tħawwil tal- Malus Mill. skond id-Direttiva tal-Kunsill 92/34/KEE mibdija fl-2004

text:
               28.12.2007

               MT

               Il-Ġurnal Uffiċjali ta’ l-Unjoni Ewropea

               L 344/44

         DEĊIŻJONI TAL-KUMMISSJONI
   tat-18 ta' Diċembru 2007
   dwar l-issoktar fis-sena 2008 ta’ provi u testijiet komparattivi tal-Komunità fuq materjal ta’ propagazzjoni u ta’ tħawwil tal-Malus Mill. skond id-Direttiva tal-Kunsill 92/34/KEE mibdija fl-2004
   (2007/872/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 92/34/KEE tat-28 ta’ April 1992 dwar il-marketing tal-materjal tal-propagazzjoni tal-pjanti tal-frott u tal-pjanti tal-frott maħsuba għall-produzzjoni tal-frott (1),
   Wara li kkunsidrat id-Deċiżjoni tal-Kummissjoni 2003/894/KE tal-11 ta’ Diċembru 2003 li tistabbilixxi l-arranġamenti għall-provi u t-testijiet komparattivi tal-Komunità fuq il-materjal ta’ propagazzjoni u ta’ tħawwil tal-Prunus persica (L.) Batsch, Malus Mill. u Rubus idaeus L. skond id-Direttiva tal-Kunsill 92/34/KEE (2), u b’mod partikulari l-Artikolu 3 tagħha,
   Billi,

               (1)

               Id-Deċiżjoni 2003/894/KE tistabbilixxi l-arranġamenti għall-provi u t-testijiet komparattivi li għandhom jitwettqu skond id-Direttiva 92/34/KEE fir-rigward tal-Malus Mill. mill-2004 sa l-2008.

               (2)

               It-testijiet u l-provi mwettqa fl-2004 sa l-2007 għandhom jissoktaw fl-2008,

         IDDEĊIDIET KIF ĠEJ:
   Artikolu
   Il-provi u t-testijiet komparattivi Komunitarji mibdija fl-2004 fuq materjal ta’ propagazzjoni u taħwil tal-Malus Mill. għandhom jissoktaw fl-2008 skond id-Deċiżjoni 2003/894/KE.

      Magħmul fi Brussell, 18 ta’ Diċembru 2007.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 157, 10.6.1992, p. 10. Id-Direttiva kif l-aħħar emendata bid-Deċiżjoni tal-Kummissjoni 2007/776/KE (ĠU L 312, 30.11.2007, p. 48)

      (2)  ĠU L 333, 20.12.2003, p. 88.